CELEX: 62018TN0386
Language: bg
Date: 2018-06-27 00:00:00
Title: Дело T-386/18: Жалба, подадена на 27 юни 2018 г. — Iccrea Banca/Комисия и ЕСП

201808030782050872018/C 294/703862018TC29420180820BG01BGINFO_JUDICIAL20180627565721Дело T-386/18: Жалба, подадена на 27 юни 2018 г. — Iccrea Banca/Комисия и ЕСП
 ---documentbreak--- C2942018BG5610120180627BG0070561572Жалба, подадена на 27 юни 2018 г. — Iccrea Banca/Комисия и ЕСП
   (Дело T-386/18)2018/C 294/70Език на производството: италиански
      Страни
   
   
      Жалбоподател: Iccrea Banca SpA Istituto Centrale del Credito Cooperativo (Рим, Италия) (представители: P. Messina, F. Isgrò и A. Dentoni Litta, avvocati)
   
      Ответници: Европейска комисия и Единен съвет за преструктуриране
   
      Искания на жалбоподателя
   
   Жалбоподателят иска от Общия съд:
   
            —
         
         
            на основание член 263 ДФЕС да отмени решение на Единния съвет за преструктуриране № SRB/ES/SRF/2018/03 от 12 април 2018 г. и евентуално приложенията към него, както и всички възможни последващи решения на Единния съвет за преструктуриране, включително още неизвестни, които са в основата на решения на Banca d’Italia № 0517765/18 от 27 април 2018 г. и № 0646641/18 от 28 май 2018 г.,
         
      
            —
         
         
            на основание член 268 ДФЕС да обезщети ICCREA Banca за вредата, причинена ѝ от Единния съвет за преструктуриране при изпълнение на функциите му, състояща се в определянето на по-големи суми като вноски, дължими от жалбоподателя,
         
      
            —
         
         
            при условията на евентуалност и в случай че не бъдат уважени горните искания, да обяви за невалиден член 5, параграф 1, букви а) и е) от Регламент [2015/63] (или евентуално целия Регламент) поради противоречие с основните принципи на равно третиране, недопускане на дискриминация и пропорционалност,
         
      
            —
         
         
            във всеки случай да осъди Единния съвет за преструктуриране да заплати направените в настоящото производство разноски.
         
      
      Основания и основни доводи
   
   Жалбата, предмет на настоящото производство, е срещу решение на Единния съвет за преструктуриране № SRB/ES/SRF/2018/03 от 12 април 2018 г. и приложенията към него, ако има такива, както и всички възможни последващи решения на Единния съвет за преструктуриране, включително още неизвестни, с които що се касае до жалбоподателя, са определени вноските му по Делегиран регламент ЕС 2015/63 (
         1
      ).
   В подкрепа на жалбата си жалбоподателят излага четири основания.
   
            1.
         
         
            Първото основание е изведено от липсата на разследване, неправилна преценка на фактическата обстановка и неправилно прилагане на член 5, буква а) от Регламент ЕС № 2015/63 и от нарушение на принципите на недопускане на дискриминация и на добра администрация.
            
                     —
                  
                  
                     Във връзка с това се изтъква, че Единният съвет за преструктуриране е допуснал грешка при прилагането на член 5, буква а) от Регламент № 2015/63 при изчисляването и определянето на вноските, дължими от жалбоподателя, тъй като не е взел предвид прилагането на вътрешногруповите задължения.
                  
               
      
            2.
         
         
            Второто основание е изведено липсата на разследване, неправилна преценка на фактическата обстановка, нарушение и неправилно прилагане на член 5, буква е) от Регламент ЕС № 2015/63 и от нарушение на принципите на недопускане на дискриминация и на добра администрация,
            
                     —
                  
                  
                     Във връзка с това се изтъква, че Единният съвет за преструктуриране е допуснал грешка при прилагането на член 5, буква е) от Регламент № 2015/63, която довела до положение на двойно отчитане.
                  
               
      
            3.
         
         
            Третото основание е изведено от незаконосъобразността на действията на орган на Съюза, като критерий за ангажиране на извъндоговорната му отговорност на основание член 268 ДФЕС.
            
                     —
                  
                  
                     Във връзка с това се изтъква, че в действията на Единния съвет за преструктуриране са налице всички предпоставки, които винаги са били изисквани от европейската съдебна практика за предявяването на такава претенция, като незаконосъобразност на действията, за които са упреквани институциите, реално съществуване на вреда и наличие на причинно-следствена връзка между възприетото поведение и вредата, която се твърди, че е налице.
                  
               
      
            4.
         
         
            Четвъртото основание, изложено при условията на евентуалност и като насрещно, е изведено от нарушение на принципите на ефективност, на равностойност и на равно третиране и следващата от това неприложимост на Регламент ЕС/2015/63.
            
                     —
                  
                  
                     Във връзка с това се изтъква, че евентуално противоречие между посочения Регламент и положението на жалбоподателя би било в нарушение на посочените тук принципи, тъй като, от една страна, лицата, които са в същото фактическо положение като ICCREA ще се ползват от намаляване на вноските, а това ще доведе до незаконно влошаване на положението на жалбоподателя и ще има за последствие различно третиране на аналогични положения.
                  
               
      (
         1
      )	Делегиран регламент (ЕС) 2015/63 на Комисията от 21 октомври 2014 година за допълване на Директива 2014/59/ЕС на Европейския парламент и на Съвета по отношение на предварителните вноски в механизмите за финансиране на преструктурирането (ОВ L 11, 2015 г., стр. 44).